দুধ পুকুর ঢিবি

দুধপুকুর ভিটা, যা দুধপুকুর ঢিবি নামেও পরিচিত, বাংলাদেশের চাঁপাইনবাবগঞ্জ জেলার শাহবাজপুর ইউনিয়নের ঘোষপুর গ্রামে অবস্থিত গৌড় নগরীর একটি প্রাচীন পুরাতাত্ত্বিক স্থান।

অবস্থান

এটি পাগলা নদীর পূর্ব তীরে, ঘোষপুর মৌজার জাহাজঘাটা ও সওদাগর বাদশাহের ভিটার দক্ষিণে অবস্থিত। ভিটাটি একটি মজাপুকুরের দক্ষিণ পাড়ে অবস্থিত এবং পাশের সমতল জমি থেকে প্রায় ১.৭ মিটার উঁচু।

বিবরণ

ভূমি পরিকল্পনায় এটি একটি আয়তাকার ঢিবি, যার পূর্ব-পশ্চিম দৈর্ঘ্য প্রায় ১৫ মিটার এবং উত্তর-দক্ষিণ প্রস্থ প্রায় ১০ মিটার। ঢিবিটির উত্তর ও দক্ষিণ প্রান্তের অংশসমূহ ইতোমধ্যে ক্ষয়ে গেছে বা বিলীন হয়েছে। পুরো ভিটা জুড়ে ছড়িয়ে আছে ইটের পাটকেল, পাথরকুচি ও খোলামকুচি, যা এর নিচে প্রাচীন কোনও স্থাপনার অস্তিত্বের প্রমাণ বহন করে। স্থাপত্য ও সাংস্কৃতিক নিদর্শনের ধরন বিশ্লেষণ করে গবেষকগণ অনুমান করেন, এর নির্মাণকাল আনুমানিক খ্রিস্টীয় চতুর্দশ থেকে ষোড়শ শতকের মধ্যে।

তথ্যসূত্র

বিষয়শ্রেণী:চাঁপাইনবাবগঞ্জ জেলার প্রত্নতাত্ত্বিক স্থাপনা